**Foroffentlighed - Ansøgning om §16a miljøgodkendelse, Hødeshøjvej 41, 9690 Fjerritslev**

Aagård ApS har ansøgt om ny miljøgodkendelse af eksisterende produktionsarealer samt udvidelse af produktionsarealer på Hødeshøjvej 41, 9690 Fjerritslev. De bygningsmæssige udvidelser består af en forlængelse mod vest af den sydligst beliggende drægtighedsstald, nedrivning af eksisterende poltestald, opførelse af ny farestald samt en ny gyllebeholder (se nedenstående kort).

Projektet skal vurderes i forhold til virkninger på miljøet, og offentligheden skal inddrages tidligt i beslutningsprocessen.

Alle interesserede opfordres derfor til at indsende forslag, ideer og bemærkninger til projektet eller til emner, der ønskes belyst i forbindelse med behandling af ansøgningen. De bidrag, som Jammerbugt Kommune modtager, vil indgå ved behandling af projektet.

Der kan anmodes om at få tilsendt en kopi af kommunens udkast til miljøgodkendelse, når dette foreligger.

Bemærkninger til projektet og anmodning om modtagelse af en kopi af udkast til miljøgodkendelse sendes senest d.19. marts 2020 til Jammerbugt Kommune på landbrug@jammerbugt.dk eller Toftevej 43, 9440 Aabybro.

